Prienai

**PRIENŲ RAJONO SAVIVALDYBĖS TARYBA**

**Projektas**

**SPRENDIMAS**

**DĖL AUDITO ATLIKIMO IR AUDITO ĮMONĖS PARINKIMO PROCEDŪRŲ ORGANIZAVIMO VIEŠOJOJE ĮSTAIGOJE PRIENŲ LIGONINĖJE**

2020 m. spalio 15 d. Nr. T1-271

Vadovaudamasi Lietuvos Respublikos vietos savivaldos įstatymo 16 straipsnio 2 dalies 24 punktu, Lietuvos Respublikos viešųjų įstaigų įstatymo 10 straipsnio 1 dalies 14 punktu ir atsižvelgdama į viešosios įstaigos Prienų ligoninės 2020 m. rugsėjo 24 d. raštą Nr. V7-515 „Dėl metinių finansinių ataskaitų audito ir auditoriaus ar audito įmonės parinkimo“, Prienų rajono savivaldybės taryba n u s p r e n d ž i a:

1. Atlikti viešosios įstaigos Prienų ligoninės 2020, 2021 ir 2022 metų metinių finansinių ataskaitų rinkinių auditą.

2. Įpareigoti viešąją įstaigą Prienų ligoninę organizuoti viešojo pirkimo procedūras audito įmonei parinkti.

3. Nustatyti, kad už 2020, 2021 ir 2022 metų metinių finansinių ataskaitų rinkinių audito paslaugas viešojoje įstaigoje Prienų ligoninėje atsiskaitoma įstaigos lėšomis.

Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras